Cuneiform Tablet TMH 1 22a
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
a-zu a-gi-a ù a-lá-ḫu-um i mì-ig-ra-tí-šu-nu ú-šé-ri-bu-ni-a-tí-ma ni-iš a-lim{ki} it-mu-ú-ma a ma-lá ší-ma-at a-bi₄-šu-nu né-pu-uš lu i ba-áb-tim ša PUZUR₄-a-šur lu i ba-áb-tim ša a-mur-a-šur a-zu KÙ.BABBAR ma-lá il₅-ta-qé-ú iš-ta-kà-ma ù šu-ut KÙ.BABBAR ma-lá a-na ḫu-bu-ul PUZUR₄-a-šur ù ḫu-bu-ul a-mur-a-šur ú-ša-qí-lu ṭup-pì ḫa-ru-mu-tim iš-ku-un-ma nu-ṣa-ḫe-er-ma iš-tù ḫu-bu-lam₅ ša a-lim{ki} ša um-me-a-ni uš-ta-bu-ú 10 ma-na 12 GÍN ú-ša-ra-ma a-zu i-lá-qé ù ší-tám lu ú-ṭá-tám lu am-tám lu ÌR lu zi-tám a ma-lá ší-ma-at a-bi₄-šu-nu i-zu-zu i-wa-ar-kà-at ša ša-ma-áš ù ta-ri-iš-ma-tam ú-ša-ra-ma <big_gap> a-gi-a lu a-na-kam lu i-na a-lim{ki} am-tám a-na iš-ta-ri-ú-tí-šu-nu i-lá-qé za-ak a-zu PUZUR₄.SA.TU ù a-lá-ḫu-um i-na a-ma-tim ša lá-am-du 1 iš-té-na i-ṣa-bu-tù-ni-ma i qá-tí-šu-nu i-ṣa-ḫe-er li-li-sí-na šu-nu um-ta-ḫu-ru IGI ku-lá IGI a-mur-a-šur IGI PUZUR₄-tí-am-tim IGI PUZUR₄.SA.TU IGI il₅-ba-ni IGI šu-a-šur IGI a-šur-UTU-ši IGI a-šur-ni-šu IGI šu-be-lim IGI en-um-ì-lí IGI en-um-a-šur IGI dan-a-šur IGI šu-a-nim É-tum ša a-lim{ki} zi-tum ša šu-mì-a-bi₄-a a ma-lá ší-ma-at a-bi-šu-nu ku-lu-šu-nu-ma i-zu-zu